La Universitat de València se suma a l’impuls de la Xarxa Internacional d’Observatoris i Investigadors de Polítiques i Economia de la Cultura

## La Universitat de València se suma a l’impuls de la Xarxa Internacional d’Observatoris i Investigadors de Polítiques i Economia de la Cultura

Pablo Cardoso, representant de la Universidad de las Artes de Ecuador i impulsor de l’Acord de Col·laboració de la Xarxa Internacional d’Observatoris, agafa el document acompanyat pels signants.

L’Observatori Cultural de la Universitat de València ha ratificat el seu compromís amb la Xarxa Internacional d’Observatoris i Investigadors de Polítiques i Economia de la Cultura mitjançant la signatura de l’Acord de Col·laboració i Full de Ruta que ha tingut lloc durant la 4a Trobada de Polítiques i Economia de la Cultura celebrada a Cuenca (l’Equador) aquest mes.

Amb aquesta acció, 11 observatoris culturals de 7 universitats llatinoamericanes i europees i de 4 organismes estatals es comprometen a “impulsar el treball en xarxa entre els observatoris que actualment representem en el marc de la Xarxa Internacional d’Observatoris i Investigadors de Polítiques i Economia de la Cultura”.

En aquests termes comença l’acord subscrit per les universitats do Minho (Portugal), Brasília (el Brasil), de las Artes (l’Equador), de la República (l’Uruguai), de Cuenca (l’Equador), de Buenos Aires (l’Argentina) i de València (Espanya), i pels observatoris de Políticas Culturales de Chile, Latinoamericano de Gestión Cultural (Mèxic, Xile, Colòmbia, l’Argentina), de Cultura y Economía del Ministeri de Cultura de Colòmbia, i Itaú Cultural del Brasil.

Aquest document suposa, després d’anys de debat internacional, el primer pas per a impulsar el treball en xarxa, i la seua concreció s’ha forjat en el marc d’una trobada que tradicionalment reunia només països llatinoamericans i que enguany per primera vegada s’ha obert a dues universitats europees: la Universidade do Minho (Portugal) a través del seu Observatório de Políticas de Ciência, Comunicaçao e Cultura do Centro de Estudos Comunicaçao e Sociedade i la Universitat de València mitjançant l’Observatori Cultural UV.

L'Encontre de Polítiques i Economia de la Cultura, coorganitzat per l’Organització d’Estats Iberoamericans per a l’Educació, la Ciència i la Cultura (OEI) i la Universitat de Cuenca (l’Equador), es va celebrar del 30 de setembre al 4 d’octubre de 2024, en una edició on la prioritat era promoure l’anàlisi, la recerca, el debat i la divulgació d’informació sobre les dinàmiques de les polítiques culturals, per a això va incloure, entre altres, una secció dedicada al treball dels Observatoris Culturals.

Juntament amb l’Observatori Cultural de la Universitat de València van participar els observatoris culturals de les universitats do Minho (Portugal) i de Brasília (el Brasil), tots tres coorganitzadors del cicle de Conversatoris Iberoamericans amb Observatoris que van començar el passat mes d’abril i que s’estendran fins el pròxim mes de març. A propòsit d’aquestes reunions, es va establir la connexió amb la trobada a Cuenca (l’Equador).

La taula de treball, que es va desenvolupar els dies 2 i 4 d’octubre, portava per títol ‘Agenda per a Xarxa Internacional d’Observatoris i Investigadors de Polítiques i Economia de la Cultura’ i pretenia generar un espai per a la discussió, convergència i acords d’iniciatives fins a aconseguir la definició i la signatura del primer Acord de Col·laboració i Full de Ruta de la Xarxa Internacional d’Observatoris, constituïda el 2022.

Segons expliquen des de l’Observatori Cultural UV, la participació en aquesta trobada i, més concretament en aquesta taula, enriqueix una de les línies d’actuació estratègiques de la Universitat de València, que és la de “millorar l’experiència universitària de l’estudiantat en clau de formació integral per mitjà de la cultura” a través d’accions, com la “creació d’una xarxa d’observatoris especialitzats per al desenvolupament d’ofertes que responguen a les necessitats socials”.

Més informació:

* Programa de la 4a Trobada d’Observatoris Culturals a Cuenca (l’Equador)

Arxivat en:

, Fundació General UV

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar